ดูแลแผลถลอก ป้องกันมีดโกนบาด ดูแลแผลมีดโกนบาด
หนึ่งในวิธีบ้านๆ ที่หลายคนน่าจะทำกัน ก็คือใช้ทิชชู่แผ่นเล็กๆ กดไว้ที่แผลบาดหรือแผลถลอก แล้วรอจนเลือดหยุดไหล  ถึงวิธีนี้จะได้ผล แต่มักจะใช้เวลานานกว่าเลือดจะหยุดไหล ถ้าแผลใหญ่ เลือดออกเยอะ แนะนำให้ใช้วิธีการอื่นๆ ในบทความนี้จะดีกว่า อย่าลืมเอาทิชชู่ที่แปะแผลไว้ออก ก่อนไปไหนมาไหน น้ำเย็นจัดจะช่วยให้หลอดเลือดหดตัว ทำให้เลือดไหลไปเลี้ยงบริเวณนั้นช้าลง ช่วยห้ามเลือดได้ดี ง่ายๆ แค่หยิบน้ำแข็งมาจากช่องฟรีซ แล้วใช้ประคบบริเวณที่เป็นแผลหรือรอยถลอกได้เลย  อาจจะเปิดน้ำเย็นราดแผล หรือเอาผ้าเย็นประคบแผลแทน บางคนก็แนะนำให้เอาผ้าชุบน้ำให้ชุ่ม บิดหมาด จากนั้นเอาไปแช่ช่องฟรีซไว้ ถ้ามีแผลมีดโกนบาดเล็กๆ น้อยๆ เมื่อไหร่ ก็หยิบเอามาประคบได้เลย น้ำอุ่นจัดก็ช่วยห้ามเลือดได้ด้วย เพราะเหมือนเป็นการจี้ปากแผล (cauterize) ให้แข็งตัว วิธีใช้ก็คือเอาผ้าอุ่นจัดไปประคบบริเวณที่มีแผล พยายามเปิดน้ำอุ่นราดผ้าซ้ำเรื่อยๆ จะเห็นผลดีสุด witch hazel มีฤทธิ์ฝาดสมาน ทำให้หลอดเลือดหดตัว จะช่วยห้ามเลือดได้ ให้เอาสำลีก้อนชุบ witch hazel แล้วประคบบริเวณที่ถลอกหรือเป็นแผล witch hazel มีฤทธิ์ฝาดสมาน เพราะฉะนั้นอาจแสบนิดๆ ตอนทา ต่อไปพอโกนหนวดแล้วบาดผิวหรือมีแผลถลอก ให้รีบทาลิปบาล์มหรือวาสลีน เพราะเนื้อสัมผัสจะเหมือนขี้ผึ้ง ช่วยสมานแผล ทำให้เลือดหยุดไหล อย่าเอาปากหลอดลิปบาล์มจ่อที่แผล เพราะจะสกปรก ต้องทิ้งไปเลย ให้ป้ายคอตตอนบัดนิดหน่อย แล้วเอามาทาที่แผล เพื่อความสะอาดและไม่เสียของ เพราะทั้งโรลออนและสเปรย์ระงับกลิ่นกายส่วนใหญ่มี aluminum chloride ที่ช่วยให้เลือดแข็งตัว ห้ามเลือดได้ ลองฉีดสเปรย์หรือเอานิ้วป้ายโรลออน แล้วแต้มเบาๆ บริเวณที่ถูกบาด อย่าเอาโรลออนไปกลิ้งที่แผลเลย เพราะแบบนั้นต้องทิ้งไปเลย ใช้นิ้วหรือคอตตอนบัดป้ายจะดีที่สุด ถ้าแผลเล็ก ก็โรยน้ำตาลใส่แผลนิดหน่อยเพื่อห้ามเลือดและฆ่าเชื้อได้เลย บางคนก็แนะนำให้ใช้พริกป่นหรือพริกไทยดำแทน แต่ระวังจะแสบกว่าน้ำตาล ก็ก่อนที่จะมาโด่งดังเรื่องน้ำยาบ้วนปาก คนสมัยก่อนเขานิยมใช้ลิสเตอรีนฆ่าเชื้อตอนผ่าตัดกันน่ะสิ เพราะงั้นให้หยดน้ำยาบ้วนปากเล็กน้อยบริเวณที่ถูกบาด จะช่วยฆ่าเชื้อและห้ามเลือดได้ ซึ่งก็อย่างที่คิด คือจะแสบหน่อยๆ แต่รับรองผลได้เลย ยาหยอดตาอย่าง Visine ช่วยให้หลอดเลือดหดตัว เลยทำให้เลือดไหลช้าลงจนห้ามเลือดได้ในที่สุด แถมยาหยอดตายังลดอาการระคายเคืองเวลาโกนหนวดแล้วเผลอบาดตัวเองด้วย เป็นของที่คนสมัยก่อนต้องมีติดบ้านเป็นยาสามัญประจำบ้านหรือรวมอยู่ในอุปกรณ์โกนหนวด เรียกว่าช่วยชีวิตกันมาตั้งแต่รุ่นปู่ย่าตายาย ปกติ styptic pencils จะมี titanium dioxide, potassium alum หรือ sulfate ช่วยห้ามเลือด ส่วนสารส้ม (potassium alum) ก็จะขนาดประมาณสบู่ก้อน ช่วยให้เนื้อเยื่อหดตัว ห้ามเลือดได้  วิธีใช้ styptic pencil ก็คือเอาปลายแท่งจุ่มน้ำ แล้วกดตามแผลหรือรอยถลอก วิธีใช้สารส้มคือชุบน้ำแล้วเอามาถูบริเวณที่ถูกบาด 2 อย่างที่ว่ามีสารฝาดสมาน แน่นอนว่าใช้แล้วแสบ แต่ช่วยให้เลือดหยุดเร็วมาก แถมป้องกันอาการแสบร้อนหลังโกนหนวดได้ด้วย styptic pencil กับสารส้มใช้แล้วอาจจะมีเหมือนผงแป้งขาวๆ ร่วงๆ เพราะงั้นอย่าลืมส่องกระจกสำรวจความเรียบร้อย และล้างหน้าให้สะอาดก่อนออกจากบ้าน ปกติคุณหาซื้อ styptic pencil กับสารส้มได้ตามร้านขายยาและเครื่องสำอาง รวมถึงในเน็ต ถ้าเป็นร้านตัดผมชายแบบดั้งเดิม ก็น่าจะยังมีเหมือนกัน แนะนำให้บำรุงผิวทั้งก่อนและหลังโกน เพื่อป้องกันบาดแผลที่อาจเกิดขึ้น อาบน้ำอุ่นก่อนโกน หรือล้างทำความสะอาดบริเวณที่จะโกนด้วยน้ำอุ่นจัดสัก 2 - 3 นาทีก่อนโกน จะช่วยป้องกันไม่ให้ใบมีดโกนครูดผิว ลดการเกิดบาดแผลได้  วิธีนี้เรียกว่า wet shaving หรือโกนแบบเปียก ถ้าจะโกนโดยใช้น้ำแบบนี้ แนะนำให้ใช้สบู่สูตรอ่อนโยนที่ทำให้ผิวไม่สูญเสียน้ำมันตามธรรมชาติจนแห้งผาก จะได้โกนง่าย ไม่เสี่ยงเกิดแผล ถ้าหมั่นเปลี่ยนใบมีดโกน จะช่วยป้องกันไม่ให้เกิดบาดแผลตอนโกนเพราะใบมีดทื่อจนครูดผิว นอกจากนี้ยังป้องกันขนคุดหรือผิวแสบแดงด้วย รวมถึงลดการเกิดแบคทีเรียสะสมจนติดเชื้อ  ใบมีดเริ่มไม่คมให้รีบเปลี่ยน ถ้าโกนแล้วฝืด หรือโกนลำบาก ก็เป็นสัญญาณบอกว่าคุณควรเปลี่ยนใบมีดโกนได้แล้ว แนะนำให้เปลี่ยนใบมีดโกนทุกการโกน 5 - 10 ครั้ง แต่จริงๆ แล้วก็ขึ้นอยู่กับว่าคุณโกนบ่อยแค่ไหน  อย่าง Gillette เองก็แนะนำว่าควรเปลี่ยนมีดโกนยี่ห้อตัวเองทุก 5 อาทิตย์เช่นกัน ถึงจะสะดวกและประหยัดทั้งเงินและเวลา แต่บอกเลยว่าการโกนหนวดแห้งๆ แบบไม่ใช้น้ำ เจล หรือครีม เท่ากับยิ่งเสี่ยงเกิดบาดแผล แนะนำให้ใช้เจลหรือครีมโกนหนวด ใบมีดจะได้ลื่นไหลไปตามผิวของคุณ ครีมนวดผมก็ใช้แทนเจลหรือครีมโกนหนวดได้ดี แถมราคาย่อมเยากว่า อันนี้ก็แล้วแต่ยี่ห้อด้วย มีดโกนใบมีดเดียวแบบใช้แล้วทิ้งส่วนใหญ่จะราคาถูก เลยโกนไม่ค่อยลื่นไหลเท่าไหร่ จนครูดผิวเกิดริ้วรอยหรือบาดแผลได้ง่าย ถ้าอยากโกนหนวดให้ลื่นไหล แนะนำมีดโกนที่มี 2 ใบมีดขึ้นไป หลายคนโกนเสร็จก็ไม่ล้างใบมีดแล้วเช็ดให้แห้ง เขาวิจัยกันมาแล้วว่าถ้าใบมีดแห้งสะอาด จะช่วยยืดอายุการใช้งาน ไม่ทื่อเร็วจนโกนแล้วฝืด ครูดผิวเป็นแผล เพราะงั้นให้ลองทำความสะอาดมีดโกนตามขั้นตอนต่อไปนี้ดู  โกนเสร็จให้ล้างมีดโกนด้วยน้ำร้อนจนสะอาด วางมีดโกนบนกางเกงยีนส์หรือผ้าแห้งสะอาด แล้วเช็ดใบมีดไปในทิศทางตรงกันข้ามกับตอนใช้โกน เพื่อกำจัดเส้นขนหรือเศษครีมโกนหนวดที่สะสมแล้วทำให้ใบมีดทื่อ หรือโกนแล้วฝืดได้ ใช้เสร็จให้หล่อลื่นมีดโกนด้วยน้ำมันมะกอกหรือน้ำมันอะไรที่ไม่ระคายผิว จะเอาคอตตอนบัดชุบน้ำมันแล้วเอามาทาบางๆ ที่มีดโกนก็ได้ ผึ่งมีดโกนให้แห้ง จากนั้นเก็บให้แห้งสะอาดอยู่เสมอ ถ้าโกนถูกวิธีและหลีกเลี่ยงพฤติกรรมบางอย่าง ก็จะช่วยยืดอายุการใช้งานของมีดโกนไปได้อีกนาน สิ่งที่ควรหลีกเลี่ยงก็คือ  โกนมือหนัก กดแรงไป เพราะทำให้มีดโกนทื่อเร็ว แถมบาดเป็นแผลหรือแผลถลอกได้ง่าย โกนแล้วเคาะมีดโกนที่ขอบอ่างล้างหน้าหรือขอบอ่างก็ทำใบมีดเสียหายได้ ทำให้ทื่อเร็ว ใช้แล้วเสี่ยงเกิดแผล ถ้าวิธีโกนหนวดแบบที่ใช้อยู่ทำให้ระคายผิว หรือเกิดแผลบ่อยๆ ก็ลองเปลี่ยนมีดโกน หรือเปลี่ยนวิธีกำจัดขนส่วนนั้นไปเลย ถ้าอยากโกนให้ลื่นไหลไม่กลัวบาด หลายคนแนะนำให้โกนด้วยมีดโกน 2 คม (double-edged (DE) razors) หรือมีดโกนพับได้ (straight razors) แบบดั้งเดิม เพื่อห้ามเลือด และพอแผลสะอาด ก็จะได้ให้เห็นชัดเจนว่าแผลใหญ่แค่ไหน ใช้ผ้าขนหนูหรือทิชชู่ จะแบบกล่องหรือม้วนก็ได้ มากดแผลตรงจุดที่เลือดออกเยอะที่สุด โดยกดห้ามเลือดไว้ประมาณ 5 - 15 นาที  ถ้าเลือดชุ่มผ้า ให้เพิ่มผ้าหรือทิชชู่ใหม่โดยไม่ต้องเอาที่กดอยู่ออก ถ้ากดห้ามเลือดแน่นแล้วเลือดยังไหลออกมาเรื่อยๆ ให้ใช้นิ้วโป้งกับนิ้วชี้บีบ (เหมือนหยิก) ให้เนื้อมาติดกัน น่าจะช่วยห้ามเลือดได้ดีขึ้น ถ้าทำอย่างที่ว่าแล้วก็ยังไม่ได้ผล เลือดยังไหลต่อเนื่อง แนะนำให้รีบไปโรงพยาบาลจะดีที่สุด ถ้าโกนส่วนอื่นแล้วเป็นแผล ก็ต้องยกส่วนนั้นของร่างกายสูงไว้เหนือระดับหัวใจ จะช่วยให้เลือดไหลไปเลี้ยงบริเวณนั้นช้าลง พอเลือดหยุดไหลแล้ว ให้ใส่ยา hydrogen peroxide ไอโอดีน หรือครีมยาปฏิชีวนะที่แผล เพื่อป้องกันการติดเชื้อ และให้แน่ใจว่าแผลจะหายเร็วขึ้น แปะแผลด้วยผ้าก๊อซหรือผ้าพันแผลที่ฆ่าเชื้อแล้ว เพื่อป้องกันแบคทีเรียและสิ่งสกปรก รวมถึงไม่ให้เลือดไหลซ้ำ เปลี่ยนผ้าพันแผลถ้าเลือดชุ่มหรือซึมทะลุออกมา แผลจะได้แห้งสะอาดอยู่เสมอ ถ้าแผลไม่ใหญ่หรือลึกมาก ก็น่าจะถอดผ้าพันแผลได้ในไม่กี่วัน แผลจะได้อากาศถ่ายเท หายเร็วขึ้น ถ้าห้ามเลือดไม่สำเร็จ หรือสังเกตว่าแผลแดง ระคายเคือง หรือมีหนองรอบๆ ต้องไปหาหมอด่วน คุณหมอจะได้ตรวจวินิจฉัยว่าแผลรุนแรงแค่ไหน แล้วรักษาให้เหมาะสมต่อไป
ใช้ทิชชู่กดแผลไว้. เอาน้ำแข็งประคบแผล. เอาผ้าชุบน้ำอุ่นจัดประคบแผล. ใช้ witch hazel. ใช้ลิปบาล์มหรือวาสลีนทาแผล. ใช้โรลออนหรือสเปรย์ระงับกลิ่นกาย. โรยน้ำตาลบริเวณแผล. ใช้ลิสเตอรีนหรือน้ำยาบ้วนปากอื่นๆ. หยดยาหยอดตา 2 - 3 หยดที่แผล. ห้ามเลือดด้วยวิธีสมัยก่อน โดยใช้สารห้ามเลือด (styptic pencil) หรือสารส้ม (alum block). บำรุงผิวบริเวณนั้นก่อนโกน. อาบน้ำอุ่นก่อนโกน. เปลี่ยนใบมีดโกนบ่อยๆ. อย่าโกนแบบแห้ง. ถ้าเป็นมีดโกนใบมีดเดียวแบบใช้แล้วทิ้ง ก็อย่าเอามาใช้ซ้ำ. ใบมีดต้องแห้งสะอาด. โกนยังไงให้ถูกวิธี. ลองใช้มีดโกนแบบอื่นแทน. ล้างแผลด้วยน้ำเย็นจัด. กดห้ามเลือด. ยกแผลสูง. ล้างแผล. ทำแผล. เลิกพันแผลหลังผ่านไป 2 - 3 วัน. ถ้าเลือดไหลไม่หยุดหรือท่าทางจะติดเชื้อ ให้รีบไปหาหมอ.
https://www.wikihow.com/Treat-Razor-Nicks-and-Cuts https://www.wikihow.com/Treat-Razor-Nicks-and-Cuts https://www.wikihow.com/Treat-Razor-Nicks-and-Cuts
Treating Minor Razor Nicks and Cuts Preventing Razor Nicks and Cuts Providing Wound Care for Severe Nicks and Cuts